Σάκης Ρουβάς

Πρώτα χρόνια

Γεννήθηκε στο Μαντούκι,περιοχή  έξω από την Κέρκυρα και είναι ο μεγαλύτερος από τους τέσσερις γιους του Κωνσταντίνου Ρουβά και της Άννας-Μαρίας Παναρέτου. Ο πατέρας του, Κωνσταντίνος Ρουβάς, είναι συνταξιούχος οδηγός ασθενοφόρου και η μητέρα του, Άννα - Μαρία Παναρέτου, εργαζόταν στο αεροδρόμιο της Κέρκυρας στα Duty Free. Έχει δύο μικρότερους βιολογικούς αδερφούς, τον Βασίλη και τον Τόλη, που είναι δίδυμοι και γεννημένοι το 1975, καθώς και έναν ετεροθαλή αδερφό από την πλευρά του πατέρα του, τον Νίκο, που γεννήθηκε το 1991. 
Η οικογένεια ήταν φτωχή και ο Ρουβάς ξεκίνησε να φροντίζει τα αδέρφια του σε ηλικία 5 ετών. Από την ηλικία των τεσσάρων, έκανε μαθήματα μπαλέτου και πρόβαλλε μια αθλητική δραστηριότητα. Οι γονείς του ασχολούνταν με το θέατρο και τα θεατρικά δρώμενα και στην ηλικία των 10 ο Ρουβάς πρωταγωνίστησε στην πρώτη του θεατρική παραγωγή (Αν οι καρχαρίες ήταν άνθρωποι). Οι παλιοί του συμπρωταγωνιστές είχαν εντυπωσιαστεί με το ταλέντο του. Σύντομα μετά από αυτό, ο Ρουβάς ανακάλυψε την μουσική για την οποία έδειξε τον ίδιο ενθουσιασμό όσο για τον αθλητισμό. Ξεκίνησε να μαθαίνει μόνος του κιθάρα, εμπνευσμένος από παγκόσμιους καλλιτέχνες όπως ο Έλβις Πρίσλεϊ.
Το 1984 οι γονείς του χώρισαν ; ο ίδιος με τον έναν αδερφό του, τον Τόλη, μετακόμισαν στο χωριό των παππούδων του τον Ποταμό, μετά τον δεύτερο γάμο του πατέρα τους. Ο νεαρός Ρουβάς έκανε διάφορες δουλειές για να στηρίξει την οικογένειά του, μεταξύ των οποίων δουλειά ως βοηθός σε κατάστημα επισκευής αυτοκινήτων, ως οικοδόμος αλλά και ως μπάρμαν. Από την προσχολική ηλικία έδειχνε να έχει δυσκολία στο σχολείο, ειδικά στην ανάγνωση και τη γραφή (κάτι σαν Δυσλεξία). Λόγω του ότι εργαζόταν κατά την διάρκεια της μέρας, ο Ρουβάς πήγε σε βραδινό Γυμνάσιο & Λύκειο μαζί με την μητέρα του, η οποία είχε τελειώσει μόνο το δημοτικό. 
Σε ηλικία 15 ετών, ο Ρουβάς εντάχθηκε στην ελληνική εθνική ομάδα στίβου ως θαυμαστής του Ουκρανού Σεργκέι Μπουμπκά. Τα πηδήματά του ήταν αρκετά ψηλά - ανώτερο όριο 4,17 μέτρα (13,7 πόδια) - και κέρδισε διάφορα εθνικά βραβεία. Συνέχισε τον αθλητισμό μέχρι την ηλικία των 18 ετών και πιστεύοντας ότι είχε μέλλον στην μουσική μπήκε σε κάποια φιλαρμονική της Κέρκυρας. Στην αποφοίτησή του τραγούδησε επιτυχίες του Έλβις Πρίσλεϋ και των Beatles.
Ο Ρουβάς ξεκίνησε να τραγουδάει σε τοπικά κλαμπ, συλλόγους και ξενοδοχεία μέχρι που τον ανακάλυψε τυχαία ο Ηλίας Ψινάκης στο κλαμπ Εκάτη και του πρότεινε να τον ακολουθήσει. Έτσι μόλις έγινε 18 ετών, έφυγε από την Κέρκυρα και πήγε στην Πάτρα, αναζητώντας ένα καλύτερο μέλλον.

1991-1993: Πρόωρη εμπορική επιτυχία

Μετά την εγκατάσταση του, στην Πάτρα και συνεχίζοντας να ψάχνει για ένα καλύτερο μέλλον, συνάντησε τυχαία τον Δάκη, ο οποίος κατάλαβε την αγάπη και το ταλέντο του στη μουσική και θέλησε να τον βοηθήσει επαγγελματικά. Έτσι, με παρότρυνση του, ο Ρουβάς μετακόμισε στην Αθήνα και έκανε την πρώτη του εμφάνιση. Εκεί, τον είδε ο Νίκος Μουρατίδης και είπε στον στιχουργό Γιώργο Παυριανό, να τον προάγουν. Αφού τραγούδησε το "Μan In The Mirror" του Μάικλ Τζάκσον, τα στελέχη της PolyGram Records, εντυπωσιάστηκαν και του έδωσαν συμβόλαιο να το υπογράψει.
Μετά τη μετακόμιση του στην πρωτεύουσα, έζησε για λίγο καιρό με μια μεγαλύτερη γυναίκα Αγγλικής καταγωγής, ονόματι Σάλλυ, και η σχέση τους φαίνεται να είχε ξεκινήσει από όταν ζούσαν στην Κέρκυρα αλλά χώρισαν όταν ο Ηλίας Ψινάκης έγινε μάνατζερ του Ρουβά και ο ίδιος άρχισε να γίνεται πιο αναγνωρίσιμος. Τα μέσα μαζικής ενημέρωσης, τον ήθελαν κατά καιρούς ζευγάρι με διάφορες γυναίκες, όπως το πρώην μοντέλο Ζέτα Λογοθέτη, η επιχειρηματίας με μπαρ στην Κέρκυρα, Σόφη Καντάνου και η Έλλη Κοκκίνου. Το 1991, έκανε το ντεμπούτο του στο Φεστιβάλ Τραγουδιού Θεσσαλονίκης με το τραγούδι "Πάρ' τα" σε μουσική του Νίκου Τερζή και στίχους του Γιώργου Παυριανού. Δεν κατέκτησε την πρώτη θέση, αλλά το τραγούδι βραβεύτηκε ως το καλύτερο του Φεστιβάλ. 
Το 1992, κυκλοφόρησε δύο τραγούδια που έγιναν επιτυχίες, το "Εγώ σ'αγαπώ" και "Για φαντάσου", τα οποία έγιναν επιτυχίες.

Η συμμετοχή του στην Eurovision

Το 2004 επιλέχτηκε για να εκπροσωπήσει την Ελλάδα στο διαγωνισμό τραγουδιού Eurovision με το τραγούδι "Shake It" του Νίκου Τερζή, με το οποίο κατέκτησε την 3η θέση. 
Το 2006 ήταν ο παρουσιαστής της Eurovision στην Αθήνα, μαζί με την Μαρία Μενούνος. 
Το 2009 εκπροσώπησε για δεύτερη φορά την Ελλάδα στο διαγωνισμό τραγουδιού της Eurovision στην Μόσχα με το τραγούδι "This Is Our Night" και έλαβε την 7η θέση.

Προσωπική Ζωή

Το 2003, στα γυρίσματα μιας διαφήμισης για εταιρεία κινητής τηλεφωνίας, γνώρισε την Κάτια Ζυγούλη, με την οποία σύντομα έγιναν ζευγάρι. Έχουν αποκτήσει τέσσερα παιδιά.
Την Αναστασία (2 Νοεμβρίου 2008), τον Αλέξανδρο (15 Οκτωβρίου 2011), την Αριάδνη (3 Ιανουαρίου 2013) και τον Απόλλωνα (21 Απριλίου 2016).
Το ζευγάρι παντρεύτηκε στις 3 Ιουλίου 2017 στην Εκάλη, με κουμπάρους τη Μαριάννα Βαρδινογιάννη και τον Βαρδή Ι. Βαρδινογιάννη.
Επίσης, ο Ρουβάς ασχολείται ενεργά με τις φιλανθρωπίες και τους εράνους.